b'\n_START_ARTICLE_\nBursa\n_START_SECTION_\nGeografi\n_START_PARAGRAPH_\nBursa ligger 90 kilometer s\xc3\xb8r for Istanbul ved Uluda\xc4\x9ffjellets fot. Rundt byen er et sv\xc3\xa6rt gr\xc3\xb8nt landskap men noen svovelkilder. Kysten av Marmarahavet ist med Gemlikbukten er 20 km unna, og byen Mudanya 32 km unna.\n_START_SECTION_\nHistorie\n_START_PARAGRAPH_\nBursa ble grunnlagt \xc3\xa5r 202 f.Kr. som Prusa av kong Prusias I av Bithynia etter at han hadde f\xc3\xa5tt byen Cias med omegn av kong Filip V av Makedonia som takk for hjelpen i en krig mot Pergamon. Ved valget av byens plassering skal kongen ha f\xc3\xa5tt r\xc3\xa5d av den kartagiske h\xc3\xa6rf\xc3\xb8rer Hannibal. _NEWLINE_Prusa ble en popul\xc3\xa6r kurby p\xc3\xa5 grunn av sine jern- og svovelholdige kilder og ble en viktig handelsplass ved det at den var det vestre sluttm\xc3\xa5let for Silkeveien. _NEWLINE_Prusa ble under kong Nikomedes IV (d\xc3\xb8d 74 e.Kr.) romersk. Byen var senere hovedstad for det bysantinske vestre Anatolia. _NEWLINE_I \xc3\xa5r 1315 inledet Osman I beleiring av byen, som falt for osmanene den 6. april 1326. Bursa var s\xc3\xa5 hovedstad i Det osmanske rike fra 1335 til 1389, da den ble erstattet av Edirne. Bursa fortsatte imidlertid \xc3\xa5 v\xc3\xa6re en viktig by i riket og her er flere sultaners graver og flere store mosk\xc3\xa9er.\n_START_SECTION_\nKultur\n_START_PARAGRAPH_\nI Tyrkia har skyggespill med Karag\xc3\xb6z og Hacivat i hovedrollene v\xc3\xa6rt popul\xc3\xa6rt siden 1400-tallet. Denne formen for skyggespill stammer fra Bursa, og byen har et eget museum for skyggespillet, Karag\xc3\xb6z-museet. Denne skyggespilltradisjonen ble i 2009 inkludert i UNESCOs liste over "verdens kultur-og naturvernomr\xc3\xa5der" (Verdensarven) som tyrkisk kulturarv.'